Καταγραφή των γνώσεων και των απόψεων εκπαιδευτικών Πρωτοβάθμιας και Δευτεροβάθμιας εκπαίδευσης σχετικά με τα Διατροφικά Προγράμματα Αγωγής Υγείας
Creators: name: Κουτσάκη, Μαρία Αργυρίου
Publisher: name: Aristotle University of Thessaloniki
Year: 2021
Subjects: Αγωγή Υγείας
Προαγωγή Υγείας
Προγράμματα Αγωγής Υγείας
διατροφικά Προγράμματα Αγωγής Υγείας
εκπαιδευτικοί
Πρωτοβάθμια εκπαίδευση
Δευτεροβάθμια εκπαίδευση
health promotion
health education programs
health education dietary programs
teachers
Primary school
Secondary school

description: Εισαγωγή: Τις τελευταίες δεκαετίες γίνονται σημαντικές προσπάθειες για την Αγωγή και Προαγωγή Υγείας με τους παγκόσμιους οργανισμούς να υποστηρίζουν ότι τα σχολεία αποτελούν τον κατάλληλο χώρο για τη διάχυση των γνώσεων για την υγεία και την εκπαίδευση των παιδιών σχετικά με τη διατροφή. Τα διατροφικά Προγράμματα Αγωγής Υγείας (ΠΑΥ) βοηθούν στη βελτίωση των διατροφικών συνηθειών και των συμπεριφορών υγείας των παιδιών. Σκοπός: Η καταγραφή και η διερεύνηση των γνώσεων και των απόψεων των εκπαιδευτικών Πρωτοβάθμιας και Δευτεροβάθμιας εκπαίδευσης στην Ελλάδα σχετικά με τα ΠΑΥ που εστιάζονται στη διατροφή. Μέθοδος: Στη μελέτη συμμετείχαν εκπαιδευτικοί Πρωτοβάθμιας και Δευτεροβάθμιας εκπαίδευσης των Νομών Πέλλας, Θεσσαλονίκης και Ηρακλείου Κρήτης. Η μέθοδος συλλογής δεδομένων που επιλέχθηκε ήταν η ημιδομημένη συνέντευξη και η ανάλυση των ποιοτικών μεταβλητών έγινε με τη θεματική ποιοτική ανάλυση. Οι κατηγορικές μεταβλητές παρουσιάζονται με τη μορφή συχνοτήτων. Αποτελέσματα: Συλλέχθηκαν δεδομένα από 18 εκπαιδευτικούς (11 γυναίκες- 7 άνδρες) Πρωτοβάθμιας και Δευτεροβάθμιας εκπαίδευσης, ηλικίας 36-55 ετών. Μετά την ανάλυση, βρέθηκε ότι η πλειοψηφία των εκπαιδευτικών θεωρεί ότι τα ΠΑΥ που εστιάζονται στη διατροφή βοηθούν στη βελτίωση των διατροφικών συνηθειών των παιδιών, ωστόσο οι περισσότεροι εκπαιδευτικοί δεν είχαν εκπαιδευτεί για τα προγράμματα αυτά. Η συμβολή των προγραμμάτων όπως υποστηρίζουν είναι θετική, αλλά βασικό ρόλο στις διατροφικές συνήθειες των παιδιών παίζει η οικογένεια γι’ αυτό και είναι σημαντική η συνεργασία σχολείου-οικογένειας στα πλαίσια αυτών των προγραμμάτων. Τέλος, υποστηρίζουν ότι υπάρχουν πολλά εμπόδια για την υλοποίηση των ΠΑΥ, με κυριότερο την έλλειψη χρόνου. Συμπέρασμα: Οι διατροφικές συνήθειες των παιδιών εξαρτώνται κυρίως από την οικογένεια. Οι εκπαιδευτικοί προσπαθούν με την υλοποίηση των ΠΑΥ που εστιάζονται στη διατροφή να βελτιώσουν τη διατροφική συμπεριφορά των παιδιών, αν και η επιμόρφωσή τους δεν είναι επαρκής, κάτι που σε συνδυασμό με την έλλειψη χρόνου και άλλους παράγοντες δημιουργούν εμπόδια στην υλοποίηση των προγραμμάτων
description: Introduction: Over the last decades several initiatives focusing on health education and promotion were conducted, with global organization suggesting that schools constitute an appropriate platform to support child health and promote nutrition education. Nutrition education programs have been shown to be effective in improving children’s eating habits and health behaviour. Aim: The report knowledge and attitudes of Primary and Secondary education teachers in Greece regarding nutrition education programs Method: Primary and Secondary education teachers from the prefectures of Pella, Thessaloniki and Heraklio of Crete participated in the study. Semi- structured interviews were conducted, and data were analyzed using thematic qualitative analysis. Categoric variables are presented as frequencies. Results: Data was collected from 18 Primary and Secondary education teachers (11 females- 7 males), aged 36-55. According to the results of the present study, most teachers consider that nutrition education programs are effective in improving children’s eating habits. Most of the teachers, however, had not been trained on such programs. Moreover, they consider the role of the family as crucial in shaping children’s eating habits, which highlights the need for collaboration between school- family in these programs. Finally, teachers revealed several obstacles against the implementation of nutrition education programs, with lack of time reported as the most important barrier. Conclusion: Children’s eating habits mainly depend on the family. Nutrition education programs may be effective in improving children’s dietary behaviour, however teachers need to be trained on the implementation of such programs. Teacher’s lack of time also consists an important barrier against the implementation of nutrition education programs